Vyuma Muka Yahanjika Mbimbiliya?
Kutala Mbimbiliya yinahase kumikafwa muhone kulizakamina tahi?
Kutala namwamba ngwenu?
Eyo
Nduma
Pamo
Vyuma Yahanjika Mbimbiliya
“Mbilenu kulizakamina chenu chosena hali [Kalunga], mwomwo amizakama.” (WaPetulu 1, 5:7) Mbimbiliya yatufwelelesa ngwayo Kalunga nahase kutukafwa mangana tuhone kulizakamina.
Vyuma muka vikwavo natulinangula muMbimbiliya?
Kulomba chinahase kumikafwa mupwenga ‘nakuunda chaKalunga,’ chize cheji kukehesanga kulizakamina.—Wavaka-Fwilipi 4:6, 7.
Kaha nawa kutanganga Mazu aKalunga nachimikafwa mangana muhone kuhomba.—Mateu 11:28-30.
Uno kulizakamina nachikakuma tahi?
Vatu vamwe vafwelela ngwavo . . . vatu vavatenga mangana valizakaminenga nakuhomba, kaha veka ngwavo kulizakamina cheji kukumanga kuvanga kaha nge mutu nafu. Enu mwashinganyeka ngachilihi?
Vyuma yahanjika Mbimbiliya
Kalunga mwakafumisako vyuma vyosena vize vyeji kulingisanga vatu valizakamine. Mbimbiliya yamba ngwayo: “Kufwa kacheshi kukapwako chekako, kaha nawa kakweshi kukapwa cheka kulishona, chipwe miteto, chipwe kukolako.”—Kusoloka 21:4.
Vyuma muka vikwavo natulinangula muMbimbiliya?
MuWangana waKalunga vatu navakatwamanga mukuunda nakupwa vakukingiwa.—Isaya 32:18.
Vatu kaveshi kukalizakamina nakuhomba chekako.—Isaya 65:17.
cjk_Latn cjk_Latn cjk_Latn lug_Latn knc_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn ssw_Latn